Erotika ali pornografija?

Se tudi ti kdaj vprašaš kakšna je sploh razlika med erotiko in pornografijo, kako ju ločiti in zakaj ni isto?

Tudi Slovenke in Slovenci radi beremo erotične zgodbe, knjige, gledamo erotične in pornografske filme. V poplavi vseh vsebin pa se trudimo tudi razvozlati kakšna (če sploh) je razlika med temi vsebinami za odrasle. Včasih je veljalo, da je erotični film tisti, ki v prizoru ne kaže genitalij in dejanskega spolnega občevanja. Pa je to res tisti most med erotiko in pornografijo?

Kaj je erotika?

Erotika je lahko dejansko vsaka vroča zgodba, ki seks postavlja v središče zgodbe. Po navadi pisci pri tem uporabljajo bolj odkrit jezik in običajno vključujejo več prizorov seksa. Pogosto se bolj osredotočajo na spolni akt in ne na bolj tradicionalno ljubezensko sceno in lahko vključujejo bolj nenavadne položaje ali dejanja.

Za razliko od romance ali erotične romance (kakršne žanre poznamo) se erotika lahko ukvarja tudi z ljubeznijo ali bolj globokimi odnosi kar pa ni nujno. Enako velja tudi za konec zgodbe, ki je lahko za glavne protagoniste srečen ali pa tudi ne. Bistvo zgodbe je še vedno erotični naboj.

Kaj je pornografija?

Pornografija je prikaz eksplicitne spolne vsebine za namene spolnega vznemirjenja in erotičnega zadovoljstva. Kratko in jedrnato. Torej porno filmi brez kakšne pretirano globoke zgodbe, kjer niti scena ni v prvem planu. Golo nabijanje, prikazovanje spolnih organov in spolnega odnosa iz neposredne bližine.

Precej ljudi to vzburja a obstaja tudi kar nekaj takšnih, ki ob tem ne čutijo nič drugega kot odpor. Predvsem ženske imamo raje kaj bolj erotičnega z vsebino. Vsaj površna zgodba, ki se trudi povezati vse skupaj. Erotičen film lahko prikazuje tudi spolovila in konkreten spolni odnos a na precej bolj erotičen skoraj ljubezenski način.

Kam torej spadaš?

Če ima nekdo rad erotiko in prezira pornografijo še ne pomeni, da v filmu ne želi videti penisa ali vagine. Vse je seveda odvisno tudi od vzdušja in morebitnega partnerja s katerim si ogledujeta tovrstno vsebino. Kaj pa branje zgodb in knjig? Je tam samo erotika ali pa najdemo tudi pornografijo?

Odgovor je dokaj preprost. Obstaja kopica erotičnih knjig in zgodb, ki prikazujejo nadvse romantično vsebino z elementi erotike ali pornografije. Gre za izbiro jezika avtorja, ki je lahko nežno erotičen, subtilen ali pa kar pornografski. Odločitev je seveda na strani bralca, a to bi nekako lahko bila tista meja, ki jo iščemo.

Sama sicer teh meja nimam. Všeč mi je romantična erotika, včasih pa hardcore pornografija. Smo ljudje iz krvi in mesa zato takšno predalčkanje velikokrat nima pravega cilja. Vsekakor pa se tovrstne vsebine razlikujejo od romantičnih knjig in filmov kjer sicer obstajajo namigi na intimne odnose a le teh nikoli eksplicitno ne prikažejo.